|  |  |  |
| --- | --- | --- |
| Udaltzaingoa | Auzokide batek galdetu du nork kontrolatzen duen zenbat denbora daramaten karabanek aparkatuta Sakunen atzeko aldean. | Udaltzaingoa arduratzen da hiriguneko aparkalekuak kontrolatzeaz eta, honi dagokionez, ez dago araudi zehatzik autokarabana eta karabanentzat. Aplikatzen da beste edozelako ibilgailuei aplikatzen zaien araudi bera. Horren arabera, jarraian gehienez ere hilabetez egon daitezke aparkatuta. |
| Udaltzaingoa | Jardiñetako auzokide batek salatu du inguruko garbitasun-falta. Esaten du auzoa txakur-kakaz beteta dagoela, baita eskailera mekanikoak ere. | Jarraipena egin da gai honen inguruan, eta Jardiñetako gune horretan ez da sumatu beste gune batzuetan baino gorozki gehiago. Edonola ere, orain arte egin den moduan, Udaltzaingoak txakurren kakak jasotzen ez dituzten herritarrak identifikatzen saiatzen jarraituko du |
| Zerbitzuak | Kexa hau adierazi du batek: txakur-jabeek aske uzten dituzte animaliak. | Ez dago txakurrak aske eramatea debekatzen duen inolako araudirik. Beti kontrolatuta eraman behar dira. |
| Obrak | Auzokide batek eskatu du Jardiñetan igogailua eraikitzeko. Adierazi du auzora iristeko irtenbideak behar dituztela; izan ere , eskailera mekanikoak askotan egoten dira geldi eta pertsona nagusiek, umeen aulkiek eta gurpildun aulkiek arazo handiak dituztela jaisteko orduan. | Jardiñetarako irisgarritasuna hobetzeko bi proiektu idatzi dira, lotura bi puntu deberdinetatik egiten dutenak. Aukeratutako proiektua, bizilagunei egindako galdeketaren ostean, aurten egingo da. |
| Alkatetza | Batek adierazi du Jardiñeta inguruan aparkatzeko arazo handia dagoela; batez ere, Hizkuntz Eskola Ofiziala bertan dagoelako eta horrek jendearen joan-etorri handia dakarrelako. | Parkinaren proiektua idazteko zain gaude, baina, edozein modutan, azpiegitura berri horrek ez ditu konponduko Hizkuntz Eskola Ofizialak eragiten dituen aparkaleku-arazoak. |
| Obrak | Auzokide batek salatu du El Casco eraikinarekin paraleloan dagoen Jardiñetako jaitsierak ez daukala, ez espaloirik, ez eskubandarik. | Aurten, obrak egingo dira Pagaegi eta Jardiñeta kaleen arteko irisgarritasuna hobetzeko. |
| Obrak | Auzokide batek eskatu du arrapala bat eraikitzeko Bidebarrieta kaleko 19 eta 21 zenbakietara iristeko. | Aurten, arrapala bat egingo da Bidebarrieta kaleko 19 eta 21era iristeko. |
| Zerbitzuak | Bidebarrietako lorategian argiztapena hobetzeko eskaera egin dute; oraindik ez da inolako lanik egin. | Bidebarrietako lorategietako lanak proiektu integral baten barruan egin ditu Obra sailak. Azken lorategi hau ez zegoen proiektuan sartuta, eta, hori dela eta, argiteria ez da berritu. Inguru horretako irizpide luminikoak eta argiak aldatzeak eragingo lukeen kostua aztertuko dira, LED luminariak jartzeko 2017rako aurreikusita dauden jarduketen artean sartzeko. |
| Udaltzaingoa | Batek salatu du hainbat txakurrek Bidebarrieta 19 eta 21 zenbakien parean dagoen lorategia hondatzen dutela eta kakaz betetzen dutela. | Kontu hau kontrolatzen ari gara, lorategietan kalteak eragiten dituzten txakurren jabeak identifikatzeko. |
| Zerbitzuak | Auzokide bat kexatu da ez direlako aldatzen Rialto ondoko lorategiko loreak. | Lore hauek aldatu egin dira, gainontzeko lorategietan egin den bezala. Berriz ere jarri ziren loreak, txakur batzuek hondatu egin zituztelako, eta berriro ere apurtu zituzten. Hori dela eta, erabaki zen aipatutako lorategian lorerik ez landatzea. |
| Zerbitzuak | Jardiñetako auzokide batek eskatu du inguruko hiri-altzariak berriztatzeko. | Inguruko jarlekuak berriztatzeari ekin zaio: lixatu eta margotu. 2017ko otsailean egin ziren lan horiek. |
| Obrak | Pageiko errepidea asfaltatzeko eskatu dute. Petatxuz beteta dago. | Asfaltatu beharreko guneen zerrendan sartuta dago, eta egingo da aurrekontua baldin badago. |
| Zerbitzuak | Batek salatu du Jardiñetan dagoen zikinkeria eta pintada pila. | Udaltzaingoari eskatu zaio Jardiñeta inguruan zaintza areagotzeko. Halaber, Udalak 3 modutara jarduten du pintadak eta grafitiak kentzeko:  **1.-** Pintadak iraingarriak badira, berehala kentzen dira.  **2.-** Bestalde, Urteko Programa bat dago grafitiak eta pintadak kentzeko. Enplegua sustatzeko pertsonalak kentzen ditu, haien gainean margotuz. Murru, horma eta fatxadetako pintadak garbitzen dira.  **3.-** Grafitiak Urteko aurrekontuaren kontura kentzen dira. Kasu honetan, harrizko fatxadetan eta gainean margotuz kendu ezin diren beste material batzuen gainean egindako pintadak eta grafitiak kentzen dira.  Azkeneko kasu bietan, aldez aurretik ezarritako irizpide batzuen arabera kenduko ditu Udalak pintadak eta grafitiak. |
| Hirigintza | Auzokide batek galdetu ea zer irizpide dagoen gazte-lokalak irekitzeko baimenak emateko. Adierazi du kexa handiak egon direla Jardiñetako14. zenbakian kokatu dagoen lokal baten inguruan. | Gazte-lokal baten inguruko salaketa bat jasotzen baldin bada, ixteko espedientea irekitzen da. Espedientea amaitzen da lokala legalizatuz, hori posible den kasuetan, edo lokala itxiz. |
| Udaltzaingoa | Bat kexu da inguruko gazte-lokalen erabiltzaileek beren eginkariak Jardiñeta kaleko 9 eta 11 zenbakien parean egiten dituztelako. | Ez da inor identifikatu txiza egiten gune horretan. Auzokideak abisua emango balu, Udaltzaingoa bertaratuko litzateke eta identifikatzen ahalegindu; ez da oso gertagarria bide publikoan txiza egiten aritzea udaltzainen bat hurbil dabilenean. |
| Zerbitzuak | Batek eskatu du eskailera mekanikoak garbitzeko. Garbiketa ez dela integrala salatu du eta, nahiz eta lehen astero garbitzen zen eta presiozko mahukarekin, azken hilabeteetan ez da egin. | Eskailera mekanikoen garbiketa integrala hilean behin egiten da. Kristalak garbitzen dira eta pegatinak kentzen dira, zoruak eta goma mugikorrak garbitzen dira eta baita altzairu herdoilgaitzezko guneak (mailak ere bai) eta aldamenetako txapak ere. Altzairu herdoilgaitzak babesteko mantentze lan prebentiboak ere egiten dira.  Zerbitzua eta instalazio hauen garbiketa-kostuak aztertuko dira, haien garbiketa hobetze aldera. |
| Obrak | Auzokide batek eskatu du zebra-bide berri bat egiteko Jardiñeta kaleko 14 eta 20 zenbakien artean dagoen bidegurutzean. Kotxe asko pasatzen omen dira eta oinezkoek ez dute jakiten nondik gurutzatu. | Eskaera Udaltzaingoarekin batera aztertu da eta ez da beharrezko ikusi zenbaki horien parean zebra-bide bat egitea; izan ere, gertu beste bat dago. |
| Obrak | Ibargain inguruan ez dago, ez espaloirik, ez zebra-biderik. | Espaloia egiteko, aparkalekuak kendu beharko lirateke. Industria gune bat da eta oinezko gutxi ibiltze da; horregatik, epe motzean ez da aurreikusten espaloia egitea. |
| Obrak | Jardiñeta eta Pagei artean bi aldetako zirkulazioa dagoela-eta, kotxe asko ibiltzen direlako kexa adierazi dute. | Pagei eta Jardiñeta arteko oinezkoentzako sarbidea hobetu egingo da aurten. Aztertzen ari garen alternatiben artean zirkulazioa noranzko bakarrekoa izatea dago. |
| Zerbitzuak | Auzokide batek eskatu du Jardiñetako 10 zenbakiaren parean pibote bat jartzeko kotxeak aparkatzerik egon ez dadin; marra horia ez da errespetatzen. | Jardiñeta 10 zenbakian aparkatzeko gune librea dago. 10 zenbakiaren parean, Ignacio Zuloaga institutuaren aldean, marra horiko gunea dago, baina bertan ezin dira piboteak jarri galtzadan. Zirkulazio eremua da. |
| Zerbitzuak | Auzokide batek eskatu du Jardiñeta kaleko 8 zenbakiaren parean dauden edukiontziak tokiz aldatzeko. Edukiontzi marroia horma aldera irekitzen da eta deserosoa da. | Edukiontziak birkokatu ziren Jardiñeta 4-6 zenbakien parean. |
| Obrak | Batek informazioa eskatu du Errebaleko obren ondoren Muzategirako sortu behar den sarbidearen inguruan. | Errebaleko proiektuan, bi igogailu daude sartuta. Bata gaur egungo eskailera mekanikoen ondoan, Muzategi gimnasioaren ingurura sarbidea emango lukeena. Bestea Merkatu kalearen amaieran El Casco eraikinetik gertu, errehabilitazio zentroaren ingurura sarbidea emango lukeena. |
| Zerbitzuak | Eskailera mekanikoetako semaforoa ez dabilela ondo dio batek. | Thyssen enpresari bidali zitzaion kexa, eta berehala konpondu zuen. |
| Zerbitzuak | Bat kexu da Rialtoko lorategiaren belarra hazten lagatzen delako eta Errebalerako sarbidea oztopatzera ere iristen omen da. | Udalerriko lorategietako mantentzea aldian-aldian egiten da ezarritako ebakitze-programa baten arabera. Horri dagokionez, ez da beharrezkotzat jotzen ebakitze-maiztasuna handitzea lorategi horretan. |
| Obrak | Batek galdetu du ea noizko dagoen aurreikusita Jardiñetarako igogailuaren proiektua egitea. | Aurreikusita dago igogailua aurten egitea. |
| Alkatetza | Batek informazioa eskatu du Institutu azpian garajeak egiteko proiektuaren inguruan. | Proiektua egiteko zain gaude. Hala eta guztiz ere, 2017ko apirilean idazki bat bidali genuen Eusko Jaurlaritzaren Ondare eta Kontratazio Sailera haren zuzendariari eskatzeko proiektu honetan eman behar diren urratsen inguruan Informazioa eman zezan. Oraindik ez dugu inolako erantzunik jaso. |
| Alkatetza | Auzokide batek galdetu du ea eskola publikoaren birmoldaketak eragingo ote duen aldaketaren bat Hizkuntza Eskolaren kokapenean. | Eibarko eskola publikoaren birmoldaketak Hizkuntza Eskola Publikoan izango dituen ondorioak ez daude bakar-bakarrik Eibarko Udalaren esku. Hala ere, DBHko ikastetxeen bateratzearen ondorioz beharko diren azpiegitura posible guztiak ari gara baloratzen. |
| Zerbitzuak | Jardiñetatik Matsariarako tartean esku-hartzeko eskatu du batek. | Zuloak bete dira. |
| Zerbitzuak | Auzokide batek eskatu du eskubanda bat jartzeko Sastrería Azpiri dagoen izkinako espaloian. | Eskubanda bat jarri da, baina ezin izan da eskaeran esaten den izkinean jarri dendaren erakusleihoa dagoelako. |
| Zerbitzuak | Auzokide batek eskatu du berogailuak jartzeko baserritarren gunean, neguan hotz pasatzen baitute. | Baserritarrei kanpoko berogailu batzuk bidali zitzaizkien espazioa berotzeko, baina uko egin zieten. |
| Udaltzaingoa | Batek galdetu du ea sortu litekeen gune urdin bat (aparkaldi mugatuko gunea) egoiliarrentzat. | Trafiko eta Aparkamenduaren Ordenamenduaren gaineko ordenantzan ez dago aurreikusita egoiliarrentzako gunerik. |
| Zerbitzuak | Edukiontziak Jardiñetako 2. zenbakira eramateko eskatu du batek; esaten du hor erabiltzen ez diren jarlekuak daudela. | Edukiontziak birkokatu ziren Jardiñeta 4-6 zenbakien parean. |
| Obrak | Batek salatu du Jardiñeta kalea oso hondatuta dagoela Pageiraino. Kalea utzita dagoela esaten du. | Aurreikusita dago Pagaegi eta Jardiñeta kaleen artean irisgarritasuna hobetzeko obrak egitea aurten bertan, eta tarte hori asfaltatzea ere aurreikusten da. |
| Zerbitzuak | Eskailera mekanikoak matxuratu egiten dira behin eta berriz. | Arazoaren oinarria ez da eskailera mekanikoak behin eta berriz hondatzea. Urrian eta azaroan arazoak izan ziren eskailera mekanikoen abiatze automatikoarekin, euriteak zirela eta. Eskailerek presentzia detektatzen zuten eta goizetan ez ziren martxan jartzen; eskailerak goizeko lehenengo orduan erabili nahi zituzten pertsonek geldi aurkitzen zituzten. Abenduan, ondo funtzionatu zuten eta gaur egun eskaileren erabilgarritasuna % 99tik gorakoa da. |
| Obrak | Espaloiak egoera txarrean daude eta arriskutsuak dira igotzeko eta jaisteko. | Pagei eta Jardiñeta arteko oinezkoentzako sarbidea hobetu egingo da aurten. |
| Obrak | Batek galdetu du ea noiz egingo den Jardiñeta auzora sarbidea emango duen espaloia. | Pagei eta Jardiñeta arteko oinezkoentzako sarbidea hobetu egingo da aurten. |
| Hirigintza | Batek galdetu du ea erabileraren bat eman dakiokeen Bittor Sarasketako eraikinari, garai batean epaitegiak egon ziren eraikinari. | Bittor Sarasketako eraikina Eusko Jaurlaritzarena da. Eibarko Udala azterketa bat egiten ari da haren erabilera posibleak baloratzeko eta, edonola, gestioak hasi beharko dira Eusko Jaurlaritzarekin erabilera horiek ahalbidetzeko. |
| Obrak | Bittor Sarasketako asfaltatzea hobetzeko eskatu du. | Asfaltatu beharreko guneen zerrendan sartuko da, eta egingo da aurrekontua baldin badago. |
| Zerbitzuak | Bittor Sarasketa kaleko argiztapena hobetzeko eskatu du auzokide batek. | Bataz besteko iluminantzia kale horretan 23,73 luxekoa da, argiteriaren efizientzia energetikoaren inguruko araudian aurreikusitako gutxienekoa, 7,5 luxetan finkatua, baino altuagoa. Hori dela eta, ez da beharrezkotzat jotzen kaleko argiaren intentsitatea handitzea. |
| Obrak | Auzokide batek eskatu du zabaltzeko Rialtotik Arikitzako bidegurutzera doan espaloia. Orain oso estua da. | Azterketa egin da eta egingo da aurrekontua baldin badago. |
| Zerbitzuak | Batek hauxe salatu du: San Andres ikastetxearen eta Urkizuren arteko kalea oso egoera txarrean dagoenez, euria egiten duenean, oinezkoek arropa zikintzen dute baldosak apurtuta edo solte daudelako. | Lan-agindua egin zen inguru horretako baldosak berrikusi eta konpontzeko. Horretan jardun dugu, 2017ko martxoaren 14an denak konponduta gelditu arte. |
| Obrak | Batek galdetu du ea Udalak egiten ote duen hirian egiten diren obra txikien jarraipenik. Adierazi du obra askoren emaitza negargarria dela. | Jarraipena egiten da, obra txikiena zein beste edozein obrarena, behar den bezala egin daitezen. |
| Obrak | Bat kexu da Arikitzaren eta Aurrera eraikinaren arteko bidegurutzearen egoera txarragatik. Esaten du jaisten den ura ez dutela kutxatilek hartzen. | Frogak egin dira egun euritsuetan eta ikusi da urak ondo biltzen direla. |
| Alkatetza | Batek galdetu du ea aurreikusita ote dagoen erdialde-barrena inguruko haur-parkeren bat estaltzea. | Aurten, haur-parkeak estaltzeko aukera aztertuko da. |
| Zerbitzuak | Batek eskatu du ezkutatzeko Urkizuko parke altuko zuhaitzen txorkoak; izan ere, ez daude lurraren arrasean eta estropezu egitea eragin dezakete. | Lan hori ez da beharrezkotzat jo, ez baita inolako arriskurik sumatzen. |
| Alkatetza | Batek galdetu du ea posible litekeen Institutua asteburuetan zabaltzea haurrek aisialdi aukera bat izan dezaten. | Aipatzen den espazioa Eusko Jaurlaritzaren Hezkuntza Ordezkaritzarena da. Alkatetza honek lehen ere helarazi dio Eusko Jaurlaritzari eskaera hori, baina ez da baimendu Institutua asteburuetan erabiltzea. Berriz ere ahaleginduko gara, bai Institutuarekin, bai Ordezkaritzarekin. |
| Udaltzaingoa | Batek informazioa eskatu du ibia eskuratzeko gutxieneko baldintzen inguruan | Eskatzaileak jarduera lizentzia izan behar du eta lokal bat, gutxienez 5 turismorentzako tokia izango duena. Trafikoaren inguruko ordenantza udal web orrian dago (www.eibar.eus/eu/udala/udal-araudia/udal-ordenantzak); hor kontsultatu daiteke informazio guztia. |
| Udaltzaingoa | Auzokide batek eskatu du Blas Etxeberriako zama-lanetarako gunea kentzeko edo, bestela, txikiagotzeko, aparkatzeko 2 edo 3 plaza hartzen baititu. | Zama-lanetarako seinale bertikalak kendu egingo dira eta horizontala mantendu. Zama-lanetarako eremua erreserbatzea beharrezkoa den aldiro, behin-behineko seinaleak erabiliko dira. |
| Udaltzaingoa | Arragueta oinezkoentzat egiteko proiektuaren inguruko informazioa eskatu dute. | Udaltzaingoan ez dago planteamendurik Arragueta kalea oinezkoen gune bihurtzeko. Horrelakorik egingo balitz, Barrena eta Urkizuko autobus geralekuak kendu beharko lirateke, autobusek ezingo bailukete biratu Bittor Sarasketatik Estaziñora. |
| Hirigintza | Batek galdetu du ea aparkalekua egingo den Arragueta 21ean sutearen ondoren gelditu den orubean. | Arraguetako erretako eraikinaren orubea pribatua da eta Egoitza Iharduera Unitate baten barruan dago. 21 zenbakiko jabeekin adostasunik lortu ez denez, eskatu da Antolamendurako Plan Nagusian aurreikusitako espaloiaren okupazioa eta hura zabaltzeko lanak egin dira. |
| Hirigintza | Batek salatu du El Casco eraikinaren kristalak apurtu eta jausten ari direla. | El Casco eraikina antolamendutik kanpo dago, bizitegi-eraikin berriak egitea aurreikusten baita. Edozein modutan, jabeen obligazioa da segurtasun-baldintza egokietan edukitzea, eta hori dela eta, Udalak dagoeneko agindu die jabeei hainbat konponketa egiteko. Arrisku egoera gehiago sortu direla jakinez gero, berriro ere aztertuko dira eta berriz ere kristalak jartzeko edo egokitzat jotzen diren beste neurri batzuk hartzeko aginduko zaie |